kardosdrur/scandi-wiki huggingface dataset:
Engklaseskærm

Engklaseskærm (Oenanthe lachenalii), ofte skrevet eng-klaseskærm, er en flerårig plante i skærmplante-familien. Det er en 30-100 centimeter høj urt med en fågrenet stængel. De øvre blade er 1-2 gange fjersnitdelte med linje-lancetformede afsnit. De tidligt visnende nedre blade er 2-3 gange fjersnitdelte med ægformede afsnit. Blomsterne sidder i dobbeltskærme. Storsvøbet har 3-6 smalle, ulige lange blade, mens småsvøbet har 5-8 blade.

I Danmark findes engklaseskærm hist og her på Sydfyn, Sydsjælland og ved Limfjorden på strandenge og i strandrørsumpe eller sjældnere i kystnære rigkær. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  
 

Skærmplante-familien
Svovlrod

Svovlrod (Peucedanum) er en slægt af planter, der består af omkring 100 arter, hvoraf to findes vildtvoksende i Danmark.

Arter 
De danske arter i slægten:
 Kærsvovlrod (Peucedanum palustre)
 Bakkesvovlrod (Peucedanum oreoselinum)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Skærmplante-familien
Blår

Blår er det affald, der fremkommer ved skætning og hegling af hør og hamp, og som består af kortere og længere, uredte taver, blandede med skæver og lignende. Blår bliver som regel underkastet en fornyet hegling og spundet til garn, hvoraf væves det såkaldte blårgarnslærred, af hvilket det bedste er sækkelærred, det dårligste paklærred. I blårgarn blandes ofte simpelt hør- og hampegarn og shoddy. Blår bruges også til simple rebslagervarer, og det korte blår til kalfatring af skibe, til papir og pakning af rørledninger.

Brugt i fast udtryk 
At stikke folk blår i øjnene, det vil sige at føre dem bag lyset.

Eksterne henvisninger og kilde 

 bind 3, side 358 skrevet af professor Karl Meyer

Naturfibre
Spinding
Byggeteknik
Naturpark Südheide

Naturpark Südheide blev oprettet som Naturpark i 1964, og har et areal på 480 km². Naturparken ligger i den sydlige del af Lüneburger Heide og er kendetegnet af store skov- og hedearealer. Landskabet er dannet i istiden og er præget af blidt bølgende bakker og store sammenhængende skovarealer.
Fem procent af arealet er Naturschutzgebiet og 90 procent er udlagt som Landschaftsschutzgebiet.

Beliggenhed 

Naturpark Südheide ligger i den sydlige del af Lüneburger Heide, i den nordøstlige del af Landkreises Celle og begynder få kilometer nord for Celle. Derfra strækker den sig mellem byerne Bergen mod vest, over Faßberg mod norden og Weyhausen og Steinhorst mod øst. Andre Hedebyer i naturparken er Eschede, Hermannsburg, Müden (Örtze), Unterlüß, Eldingen
og i udkanten af naturparken, Winsen (Aller).

Naturparken omfatter kun omkring en sjettedel af landskabet Südheide. Nordnordvest for naturparken Südheide ligger 18 km væk Naturpark Lüneburger Heide ved den nordvestlige del af Hohen Heide, i hvis centrum Naturschutzgebiet Lüneburger Heide ligger. Mod østnordøst ligger omkring 26 km væk, Naturpark Elbhöhen-Wendland med landskabet Ostheide.

Området 
Naturpark Südheide er en del af det største sammenhængende skov, primært domineret af fyrretræer og gran. Dele af det tidligere kongelige skove, såsom for eksempel Lüßwald i den nordøstlige del af naturparken, har bestande af bøg og eg.

En hovedbestanddel af landskabet er de 525 hektar store hedeområde, med næsten udelukkende hedelyng ( Calluna vulgaris), kun på få vådere steder findes klokkelyng ( Erica tetralix ). Området er rester af de store hedearealer i middelalderen, som lå mellem Celle og Lüneburg. Disse er nu beskyttet som naturschutzgebiet eller som en del af det europæiske Natura 2000- naturbeskyttelsesprojekt.

Naturpark Südheide er som andre dele af Lüneburger Heide et traditionelt område for biavl hvor der produceres lynghonning.

Se også 
 Naturparker i Tyskland

Eksterne kilder/henvisninger 

 Præsentation af Naturparks Südheide i Landkreis Celle
 Brochure Landkreis Celle  (PDF-Datei; 1,00 MB)
 Oversigtskort 
 Beskrivelse fra Nniedersachsens miljøministerium

Naturparker i Niedersachsen
Kærsvovlrod

Kærsvovlrod (Peucedanum palustre), ofte skrevet kær-svovlrod, er en to- eller flerårig plante i skærmplante-familien. Det er en 80-180 centimeter høj urt med 2-3 gange fjersnitdelte blade, der har brunt brodspidsede flige. De unge planter indeholder mælkesaft.

Beskrivelse 
Kærsvovlrod har hul og furet stængel, der forneden er rødfarvet. De unge stængler indeholder en hvidlig skarptsmagende mælkesaft. Bladene er 2-3 gange fjersnitdelte med små, lancetformede, brunt brodspidsede flige. Blomsterne sidder i dobbeltskærme, der både har storsvøb og småsvøb af tilspidsede blade med hvidlig hindekant. Frugten er brun og linseformet med vingekantede delfrugter, hvilket muliggør vindspredning. Desuden har delfrugterne svampet luftvæv i deres vægge, så vandspredning også er en mulighed.

Udbredelse 
Arten er udbredt i Europa og Nordasien.

I Danmark er kærsvovlrod almindelig på fugtig jordbund på enge, i moser og kratskove. Den blomstrer i juli og august.

Kærsvovlrod er ikke krævende, hvad angår jordens næringsindhold. Den er således lige hyppig i næringsrige kærmoser og i sure næringsfattige moser, domineret af tørvemos.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Skærmplante-familien
Svømmende sumpskærm

Svømmende sumpskærm (Apium inundatum) er en flerårig plante i skærmplante-familien. Det er en 10-60 centimeter høj urt med krybende, hul stængel, der ofte er helt vanddækket. Stænglen er ikke rodslående.

Udbredelse i Danmark 
I Danmark er svømmende sumpskærm almindelig i Vestjylland i næringsfattigt vand langs bredder af søer, vandhuller, tørvegrave og grøfter. Den blomstrer i juli og august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 

Selleri
Vild selleri

Vild selleri (Apium graveolens) er en toårig plante i skærmplante-familien. Blomsterne sidder i dobbeltskærme og bladene er fjersnitdelte. Vild selleri har en meget skarp smag og egner sig ikke til menneskeføde, men fra ældgammel tid har der været dyrket kulturformer med mildere smag.

Beskrivelse 
Vild selleri er en 30-120 centimeter høj urt med opret, marvfyldt og kraftigt furet stængel. Bladene er mørkegrønne og glinsende. De er fjersnitdelte med stilkede afsnit. De hvidlige eller grønlige blomster sidder i dobbeltskærme, der både mangler småsvøb og storsvøb. Frugten er næsten kugleformet og gulbrun med kraftige ribber. Planten har tydelig sellerilugt.

Udbredelse 
Arten er udbredt langs dele af Europas kyster og desuden i Nordafrika og langs Asiens kyst til Sydøstasien. Den træffes også på saltholdig bund inde i landet. Vild selleri er stamform til den dyrkede selleriplante og er derfor også spredt til andre verdensdele.

I Danmark findes vild selleri hist og her på Øerne (dog ikke Bornholm) på strandenge og brakvandsprægede strandsumpe. I resten af landet er den sjælden eller helt manglende. Den blomstrer i juni til september.

Se også 
 Bladselleri
 Knoldselleri

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Selleri
Lægeplanter
Matka-klassen

'Matka-klassen er NATO-rapporteringsnavnet for en række hydrofoile patruljebåde bygget til Sovjetunionens flåde. Den sovjetiske betegnelse er Projekt 206MR Vikhr. Navnet Matka er russisk slang for ordet "mor".

Design

Disse både er sidste led af udvikling af missilfartøjerne af Osa-familien og er en en kraftigt modificeret version af Turya-klassen. Bådene er kun udstyret med et enkelt foil da den agterste del af båden planer ved høj fart. De er udrustet med luftkonditioneringsanlæg og er kan forsegles mod masseødelæggelsesvåben. SS-N-2 sømålsmissilerne er de samme som bliver benyttet på destroyererne af Kashin-klassen. Den oprindelige vestlige opfattelse af skibene var at de var gode og sødygtige, senere er det dog blevet afsløret at Sovjetunionen anså skibnene som værende toptunge og trange. Af de tretten planlagte både blev en annulleret, en anden skrottet under konstruktionen. De blev alle bygget i Leningrad . Efter Sovjetunionens opløsning blev et antal både skrottet og de resterende blev fordelt mellem Rusland og Ukraine som modtog 5 og efterfølgende videresendte en til Georgien efter en gennemgribende renovering.

Projekt 206.6
R-44 var en udviklingsplatform for den russiske Sortehavsflåde og var det første skib i verden der blev udstyret med SS-N-25 “Switchblade” sømålsmissilet i to firedobbelte kanistre. De blev fjernet igen i 2000, men geninstalleret i 2003. I 1998 blev der også installeret et nyt kampinformationssystem, benævnt SP-521. R-44 fik også installeret AK-630М1-2 Roy CIWS, som er to 30 mm gatling maskinkanoner placeret over hinanden i stedet for den enkelte standard maskinkanon AK-630. I nyere tid er skibet observeret uden en "Drum Tilt" ildledelsesradar og et ændret dækshus mellem broen og masten.

Kamphistorik 
Den 9. august 2008 under Krigen i Sydossetien rapporterede flere medier at Tbilisi var blevet sænket i et natligt angreb formodentligt med enten et SS-N-9 “Siren” (sandsynligvis fra Nanuchka-klassen) eller et SS-N-12 “Sandbox” (fra krydseren Moskva) affyret af den russiske flåde som havde der var ved at positionere sig selv til at iværksætte en 50 sømil stor "Total Exclusion Zone (TEZ)" rundt om den primære georgiske flådestation i Poti.

Tbilisi var dog blevet angrebet af russiske faldskærmstropper den 8. august 2008 i Poti-basen. Skibet der var blevet sænket med missilet viste sig højst sandsynligt at være Stenka-torpedobåden P21 Giorgi Toreli. De to skibe ville umiddelbart have samme radarsignatur og har mange designmæssige sammenfald såsom skrog og overbygning, men med forskellige bevæbning.

Skibe i klassen

Eksterne henvisninger 

Projekt 206MR Vikhr missilfartøjer 
Komplet liste over alle skibe i klassen

Kilder 
 

Krigsskibe fra Sovjetunionen
Krigsskibe fra Rusland
Krigsskibe fra Ukraine
Hydrofoilfartøjer
Kang Min Kyung

Kang Min Kyung (강민경, født 3. august 1990) er en sydkoreansk sangerinde. Hun er medlem af den koreanske kvindelige duo Davichi. Foruden en musikalsk karriere har hun medvirket på fjernsyn, i film og musicals. 

Hun er sopran. Nogle af hendes musikalske optrædener er "Knowing I Should Forget You", "With My Tears" og "Ta Ta Ta".

Eksterne henvisninger 

 Kang Min Kyung på Generasia (engelsk)

Sangere fra Sydkorea
Kvinder fra Sydkorea
Helpsen

Helpsen er en by og kommune i det nordvestlige Tyskland med knap 2.000 indbyggere (2013), beliggende som kommuneadministration i Samtgemeinde Nienstädt i den centrale/vestlige del af Landkreis Schaumburg. Denne landkreis ligger i delstaten Niedersachsen.

Geografi 
Helpsen er beliggende i et åbent landskab vest for landkreisens administrationsby Stadthagen mellem Bückeberg og Schaumburger Wald. Til hver af byerne Stadthagen, Obernkirchen og Bückeburg er der en afstand på omkring 7 km.

Ud over byen Helpsen, består kommunen af landsbyerne Kirchhorsten og Südhorsten.

Nabokommuner 
Helpsen grænser (med uret fra nordøst) op til: Byen Stadthagen, kommunen Nienstädt, byen Obernkirchen samt kommunerne Seggebruch og Hespe. Kommunerne Helpsen, Hespe og Seggebruch danner tilsammen kommunefællesskabet „Bergkruggemeinden“.

Eksterne kilder/henvisninger 

 Kommunens websted 
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg
Forsvundet sporløst (film)

Forsvundet sporløst  er en amerikansk  psykologisk thriller fra 1993 instrueret af George Sluizer med Kiefer Sutherland og Jeff Bridges i hovedrollerne.
Filmen er en genindspilning af den hollandske film Spoorloos af samme instruktør, som igen er baseret på romanen Det gyldne rum af Tim Krabbé. I denne version har man dog valgt en lykkelig slutning.

Medvirkende 
Jeff Bridges som Barney Cousins
Kiefer Sutherland som Jeff Harriman
Nancy Travis som Rita Baker
Sandra Bullock som Diane Shaver
Park Overall som Lynn
Maggie Linderman som Denise Cousins
Lisa Eichhorn som Helene Cousins
George Hearn som Arthur Bernard
Lynn Hamilton som Miss Carmichael

Referencer

Eksterne henvisninger 
 
 

Amerikanske film fra 1993
Filmgenindspilninger
Psykologiske thrillere
Film baseret på bøger
Thrillerfilm fra USA
Sporløst forsvundet (film)

Sporløst forsvundet  er en hollandske psykologisk thriller fra 1988 instrueret af George Sluizer og er baseret på romanen "Det gyldne rum" af Tim Krabbé.

Medvirkende 
Bernard-Pierre Donnadieu som Raymond Lemorne	
Gene Bervoets som Rex Hofman
Johanna ter Steege som Saskia Wagter
Gwen Eckhaus som Lieneke
Bernadette Le Saché som Simone Lemorne	
Tania Latarjet som Denise Lemorne	
Lucille Glenn som Gabrielle 'Gaby' Lemorne
Roger Souza som Manager
Caroline Appéré som Kassedame
Pierre Forget som Farmer Laurent

Referencer

Eksterne henvisninger 
 

Film fra 1988
Psykologiske thrillere
Film fra Holland
Film baseret på bøger
Forsvundet sporløst (tv-serie)

Forsvundet sporløst (originaltitel Without a Trace) er en amerikansk tv-serie om FBIs New York-enhed for savnede personer. Hver episode følger særevanligvis efterforskningen rundt en persons forsvinding. Første episode af serien blev vist på CBS 26. september 2002, mens sidste episode blev vist på samme kanal 19. maj 2009.

Medvirkende 
 Anthony LaPaglia – Specialagent John Michael «Jack» Malone
 Eric Close – Specialagent Martin Fitzgerald
 Marianne Jean-Baptiste – Specialagent Vivian Johnson
 Poppy Montgomery – Specialagent Samantha «Sam» Spade
 Enrique Murciano – Specialagent Danny Taylor
 Roselyn Sanchez – Specialagent Elena Delgado

Eksterne henvisninger 
Officielt website 
 

Amerikanske tv-serier fra 2000'erne
Dramaserier fra USA
Tv-programmer fra CBS
Sam Smith

Samuel Frederick Smith (født 19. maj 1992 i London) er en engelsk sanger og sangskriver. Smith blev kendt i oktober 2012 efter medvirkning på singlen "Latch" af Disclosure, der opnåede en position som nummer 11 på den britiske hitliste. Efterfølgende medvirkede Sam Smith på Naughty Boys "La La La", der blev Smiths første nummer ét-hit i maj 2013.

I december 2013 blev Smith nomineret ved 2014 BRIT Critics' Choice Award og BBC's Sound of 2014-afstemning, og Smith vandt begge. Smith udgav sit debutalbum, In the Lonely Hour i maj 2014 på Capitol Records. Albummets første single, "Lay Me Down" blev udgivet før "La La La". Den anden single, "Money on My Mind" blev deres andet nummer ét-hit i Storbritannien.. Albummets tredje single, "Stay with Me" blev et internationalt hit, med en placering som nummer ét i Storbritannien og nummer to på den amerikanske Billboard Hot 100, mens fjerde single, "I'm Not the Only One" blev et top fem-hit i begge lande. Den femte single, "Like i Can" opnåede en placering som nummer ni i Storbritannien.

I december 2014 blev Smith nomineret til seks Grammy Awards, og vandt de fire: Best New Artist, "Stay with Me" for Record of the Year, Song of the Year, og In the Lonely Hour for Best Pop Vocal Album.

"In the Lonely Hour" har slået rekord med at ligge i top 5 på den britiske hitliste i over et år. En rekord Beatles ellers har haft i en årrække.

Privatliv 
I maj 2014 sprang Smith ud som homoseksuel og offentliggjorde at være i et forhold til en mand.

I oktober 2017 kom Smith ud som "genderqueer", og udtalte "Jeg føler mig lige så meget som en kvinde som jeg er en mand", om en periode i sin ungdom hvor Smith "ikke ejede noget mandetøj og bar fuld makeup i skolen". I september 2019 annoncerede Smith en beslutning om at komme ud som non-binær og bruge de kønsubestemte stedord they og them på engelsk, og udtalte "after a lifetime of being at war with my gender I've decided to embrace myself for who I am, inside and out..."

Diskografi 
 In the Lonely Hour (2014)
 The Thrill of It All (2017)

Referencer

Eksterne henvisninger 
 Officiel hjemmeside
 

Sangere fra Storbritannien
Feminister fra England
Anthony LaPaglia

Anthony M. LaPaglia (født 31. januar 1959) er en australsk skuespiller. Han debuterede som skuespiller i filmen Cold Steel i 1987 og to år senere var han med i filmen Slaves of New York.

Han er kendt for sin Golden Globe-vindende rolle som FBI-agenten Jack Malone i den amerikanske tv-serie Forsvundet sporløst, og for sin Emmy award-vindende portræt af Simon Moon i tv-serien Frasier.

Filmografi 
 Annabelle 2: Skabelsen (2017)

Referencer

Eksterne henvisninger 
 

Skuespillere fra Australien
Alpha Centauri

Alpha Centauri var en dansk musikgruppe, der blev dannet i 1979 med afsæt i jazz-rock  fusiongruppen Entrance, der var blevet opløst kort forinden. Orkestret spillede instrumentalmusik og blev som Entrance anset som et banebrydende orkester indenfor dansk fusionmusik, hvor alle instrumenter er ligeværdige. 

Alpha Centauri udsendte i 1980 albummet 20:33. Albummet blev præmieret af Statens Kunstfond. Gruppen gik i opløsning i 1982.

Orkestret bestod af 
Bjarne Roupe - Guitar (tidligere Entrance m.fl.)
Bo Stief - Bas (tidligere Entrance m.fl.)
Palle Mikkelborg - Trompet (tidligere Entrance m.fl.)
Jørgen Emborg - Keyboards (tidligere Jørgen Emborg kvartet m.fl.)
Ole Theill - Trommer (tidligere Acoustic Guitars)

Diskografi 
 1980 - 20:33

Noter

Eksterne henvisninger 
 
 

Musikgrupper fra Danmark
Musikgrupper fra 1979
Ophørt i 1982
Peer Steinbrück

Peer Steinbrück (født 10. januar 1947 i Hamborg) er en tysk politiker (SPD). Han var finansminister i Angela Merkels første regering fra 2005 til 2009, og ministerpræsident i Nordrhein-Westfalen fra 2002 til 2005. Han var SPD's kanslerkandidat ved valget til Forbundsdagen 2013.

Karriere 
Peer Steinbrücks far var arkitekt, hans mor kom oprindelig fra Danmark og var skrædder. Som 22-årig melder Steinbrück sig i 1969 ind i SPD. Steinbrücks blev i 1974 færdiguddannet fra universitet i Kiel, hvor han havde læst økonomi og socialvidenskab; efter uddannelsen bliver han ansat i forskellige vesttyske ministerier, blandt andet som referent hos daværende forbundskansler Helmut Schmidt.

Siden oktober 2003 medlem af Forbundsdagen.

Han er privat gift med lærerinden Gertrud og far til parrets tre børn.

Referencer 

Politikere fra SPD
Personer fra Hamborg
Finansministre fra Tyskland
Ministerpræsidenter fra Tyskland
Medlemmer af Forbundsdagen
Rainer Brüderle

Rainer Brüderle (født 22. juni 1945 i Berlin) er en tysk politiker (FDP). 10. maj 2011 blev han valgt til parlamentarisk leder for FDPs fraktion i Forbundsdagen.

Brüderle er uddannet diplomøkonom. Han har været økonomiminister i Rheinland-Pfalz (1987 til 1998) og var fra 1998 til 2009 viseparlamentarisk leder for FDPs fraktion i Forbundsdagen. Fra 28. oktober 2009 til 12. maj 2011 var han minister for økonomi og teknologi i Angela Merkels anden regering. Han er fra 10. maj 2011 leder af FDPs fraktion i Forbundsdagen.

Politikere fra FDP
Personer fra Berlin
Ministre fra Tyskland
Medlemmer af Forbundsdagen
Bernd Lucke

Bernd Lucke (født 19. august 1962 i Berlin) er en tysk økonom og politiker. Han var en af stiftere af det europa-kritiske parti Alternative für Deutschland i februar 2013 og fungerede som en af partiets tre talspersoner fra 2013 til 2015. Under Europa-Parlamentsvalget 2014 blev han valgt til medlem af Europaparlamentet. I juli 2015, efter han blev ikke valgt igen som AfD's talsperson, forlod han partiet og stiftede et ny parti, Allianz für Fortschritt und Aufbruch (ALFA).

Lucke er professor ved Hamborgs universitet. Han er gift og har fem børn.

Eksterne henvisninger 

 Officiel hjemmeside
 Bernd Lucke i Europa-Parlamentet

Referancer 

Personer fra Berlin
Personer fra Hamborg
Politikere fra AfD
Medlemmer af Europa-Parlamentet fra Tyskland
Økonomer fra Tyskland
Professorer fra Tyskland
Bernd Schlömer

Bernd Schlömer (født 20. februar 1971 i Meppen) er en tysk politiker for Piratpartiet Han blev i april 2012 leder af partiet.

Schlömer afsluttede den videregående skole (abitur) på Gymnasium Marianum og aftjente derefter værnepligt. Han er socialøkonom (tysk: Diplom-Sozialwirt) fra universitetet i Osnabrück.

Bernd Schlömer blev i 2010 ansat i Tysklands forsvarsdepartement hvor han arbekder med Bundeswehrs universiteter

Referancer

Eksterne henvisninger 

Politikere fra Piratenpartei Deutschland
Cornelia Füllkrug-Weitzel

Cornelia Füllkrug-Weitzel (født 12. maj 1955 i Bad Homburg vor der Höhe) er en teolog og politiker for SPD. Hun er direktør i hjælpeorganisationen Brot für die Welt (Brød for verden) og Diakonie Katastrophenhilfe (Diakoni katastrofehjelp). 

Ved Valget i Tyskland 2013 blev hun udnævnt som medlem af kanslerkandidat Peer Steinbrücks kompetenceteam med udviklingshjælp og humanitær bistand som opgaver.

Cornelia Füllkrug-Weitzel blev i 2007 tildelt Bundesverdienstkreuz med bånd.

Referancer

Eksterne henvisninger 

Politikere fra SPD
Personer fra Hochtaunuskreis
Hjerk-Harre-Roslev Håndboldklub af 1974

HRH74 eller  (Hjerk-Harre-Roslev Håndboldklub af 1974)  er en håndboldklub fra byen Roslev i Salling. Klubbens højest rangerende herrehold spiller i 2. division og bliver ledet af Jess Bak. Klubbens ungdomshold går under navnet "Salling HU", der er en sammenslutning mellem Oddense håndboldklub og HRH74.

Klubben benytter Sallinghallerne.

Eksterne kilder/henvisninger 

 HRH74 

Håndboldklubber i Danmark
Skive Kommune
Elina Born

Elina Born (født 29 juni 1994) er en estisk sanger, der repræsenterede Estland i Eurovision Song Contest 2015 sammen med Stig Rästa med sangen "Goodbye to Yesterday". Born har tidligere forsøgt at repræsentere Estland i Eurovision Song Contest i 2013 med sangen "Enough". Hun var runner-up af den femte sæson af Eesti otsib superstaari.

Elina Born deltog i Eesti Laul 2015 med Stig Rästa, arrangeret af den estiske tv-station Eesti Rahvusringhääling (ERR). De deltog i Semi-finale 2 af Eesti Laul 2015 med sangen "Goodbye to Yesterday", som fandt sted den 14. februar 2015, de kom vidre til finalen, som fandt sted den 21. februar 2015 hvor de kom vidre til Superfinalen sammen med to andre sange og blev valgt til at repræsentere Estland ved Eurovision Song Contest 2015. Estland blev placeret i den første semifinale, der afholdes den 19. maj 2015 og blev sendt videre til finalen hvor de kom på en 7. plads.

Hun deltog i Eesti Laul 2017 med sangen "In or Out"  som kom videre fra 1. Semi-Finale og kom på en 10 i Den Estiske finale.

Diskografi

Singles 

Sangere fra Estland
Estlands Eurovision Song Contest-deltagere
Deltagere ved Eurovision Song Contest 2015
Stig Rästa

Raul-Stig Rästa (født 24 februar 1980) er en estisk sanger og sangskriver, der repræsenterede Estland i Eurovision Song Contest 2015 sammen med Elina Born med sangen "Goodbye to Yesterday".

Mellem 2002 og 2006 dannede han et band Slobodan floden med Ithaka Maria og Tomi Rahula. Siden 2006 har han spillet i Trafik og også i Outloudz siden 2010.

I 2011 var han deltager i den femte sæson af "Lad os Dance". Han fik et samarbejde med Karina Vesman og de endte på en 4. plads.

I 2012 Stig spillede Moritz i den estiske oprindelige produktion af musicalen "Spring Awakening".

Noter 

Sangere fra Estland
Estlands Eurovision Song Contest-deltagere
Deltagere ved Eurovision Song Contest 2015
Hespe

Hespe er en by og kommune i det nordvestlige Tyskland med knap 2.100 indbyggere (2013), beliggende i Samtgemeinde Nienstädt, i den centrale/vestlige del af Landkreis Schaumburg. Denne landkreis ligger i delstaten Niedersachsen.

Geografi 
Kommunen er beliggende øst for Schaumburger Wald ved Mittellandkanalen. Floden Riehe løber gennem kommunen.

Nabokommuner 
Hespe grænser (med uret fra nord) op til kommunen Meerbeck, byen Stadthagen, kommunerne Helpsen og Seggebruch samt byen Bückeburg.

Inddeling 
Ud over Hespe by, findes også landsbyerne Hiddensen, Levesen og Stemmen i kommunen.

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Byer i Niedersachsen
Byer i Kreis Schaumburg